Ես պատասխանեցի, որ ոչինչ չեմ լսում իմ հակագազի դիմակի միջից: Սա այնպիսի մի պատասխան է, որ կարող ես քեզ թույլ տալ, երբ ապրում ես մի վայրում, որի մասին մարդիկ պատկերացում են կազմում, միայն երբ այն հայտնվում է պաշտպանության նախարարության քարտեզների վրա: Կամ էլ երբ լսում են, թե ինչպես են կամուֆլյաժավորված ու մազերի փոխարեն այտամորուս պահող տղաներն ասում. «Մեր հետախուզությունը հայտնել է մեզ...», երբ իրականում պիտի ասեին. «Անցյալը օրը լսեցի «ՍիԷնԷն»-ով...»: Արդյունքում՝ նման վայրերին վերագրվում է շահարկումների ենթակա էկզոտիկ բնութագիր, որին դրանք բոլորովին արժանի չեն: